Správa zo zahraničnej pracovnej cesty - osnova
1.  Účastník ZPC:
Dominika Zvonárová, Mgr., Ministerstvo školstva, vedy, výskumu a športu SR, Stromová 1, 813 30 Bratislava, hlavný radca, AJ – pokročilý;
Alena Fodorová, Mgr., Ministerstvo školstva, vedy, výskumu a športu SR, Stromová 1, 813 30 Bratislava, hlavný radca, AJ – pokročilý;
2.  Zahraničná pracovná cesta:
Belgicko, Brusel, 27. 01 – 29. 01. 2016;
Pravidelná účasť na stretnutí Skupiny koordinátorov pre uznávanie odborných kvalifikácií ako aj prvé stretnutie Asistenčných centier, ktoré vznikli na základe článku 57 b) novelizovanou smernicou 2005/36/ES. Cestovné náklady hradené EK ( pre oboch účastníkov) a ubytovanie hradené MŠVVaŠ SR. 
3.  Rámcový program pobytu:
27. 01. 2016 – odchod na stretnutie Viedeň - Brusel
28.- 29. 01. 2016 - účasť na rokovaní v Conference Centre Albert Borschette, Rue Froissart 36, 1040 Brusel a návrat do Viedne
4.  Stručný priebeh rokovaní, resp. študijného pobytu: 
28. 01. 2016 – prvé stretnutie Skupiny koordinátorov pre uznávanie odborných kvalifikácií po účinnosti transponovanej smernice Európskeho parlamentu a Rady 2013/55/EÚ, ktorou sa mení smernica 2005/36/ES o uznávaní odborných kvalifikácií a nariadenie (EÚ) č. 1024/2012 o administratívnej spolupráci prostredníctvom informačného systému o vnútornom trhu. Rokovanie viedol pán predseda Martin Frohn, LLM, v úvode boli odprezentované prezentácie, ktoré pripravila Komisia ohľadom stavu transpozície smernice 2005/36/ES a zaslania potrebných notifikácií členských štátov smerom ku Komisii. Z prezentácie vyplynulo, že iba 4 členské štáty konkrétne Dánsko, Estónsko, Litva a Slovenská republika splnili všetky požiadavky (prijatý zákon, odoslané notifikácie podľa článku 59 smernice 2005/36/ES), ktoré vyplývali z transpozičného procesu, ďalšie štáty konkrétne: AT, CZ, DE, LT, FI, NL, PL, RO iba čiastočne splnili požiadavky. Po prezentácií Komisia vyzvala účastníkov, aby odkomunikovali očakávané termíny úplného transpozičného procesu v jednotlivých členských štátov. Situácia ohľadom transpozičného procesu sa líšila medzi jednotlivými štátmi napr. ČR očakáva prijatie zákona koncom apríla 2016, BG majú zákon len v prvom čítaní, CY očakáva schválenie koncom augusta 2016, PT nevedia odhadnúť v akom období prijmú zákon tak isto ako aj SL, EL. 
Ďalším bodom stretnutia bolo zhodnotenie notifikácií, týkajúcich sa nového modelu v IMI a to EPP (Európsky profesijný preukaz) a výstražný mechanizmus. Pri tejto agende boli len dva členské štáty, ktoré si ešte nesplnili povinnosť – oznámiť Komisii potrebné doklady 
na vydanie EPP a to konkrétne BG, CY pre všetky povolania, na ktoré je možné vydať EPP. Komisia si dovolila upozorniť členské štáty, že by sa mal uverejňovať výstražný mechanizmus s dátum od kedy trvá zákaz činnosti pre odborníka ako aj dátum dokedy tento zákaz trvá. 
Bod programu, ktorý nasledoval sa týkal National action plan, ktorý mali členské štáty zverejniť Komisii do 18.januára 2016, avšak iba 14 štátov zverejnilo konkrétne: CZ, BE, DK, DE, EE, FI, LT, PL, AT, NL, PT, SK, UK, NO. Komisia vyzvala ostatné štáty na zverejnenie ich dokumentov ohľadom National action plan, pretože ich sú zverejniť, aby ich mohli komentovať všetky zainteresované strany. Vzhľadom na túto agendu Komisia plánuje zorganizovať konferenciu zameranú na regulované povolania, zatiaľ predpokladaný termín konferencie je stanovený na 18. apríla 2016.
Nasledoval bod ohľadom MRA (Mutual Recognition Agreement) v oblasti architektonických služieb medzi EÚ a Kanadou, predstavitelia z EÚ, ktorí sa podieľali na rokovaní informovali skupinu koordinátorov o stave dohody s Kanadou – o vzájomnom uznávaní. Text dohody bol odsúhlasený ako predstaviteľmi EÚ ako Kanady, čaká sa na termín prijatia. Ďalej sme boli informovaní o vyjednávaní TTIP (Transatlantic Trade and Investment Partnership), ktoré prebieha medzi EÚ a USA, avšak toto vyjednávanie stále prebieha, ďalšie podrobné informácie budú poskytnuté na špecializovanom stretnutí – vytvorenom pre podskupinu skupiny koordinátorov- zameranou na architektonické služby, stretnutie je naplánované na 26. februára 2016.
29. 01. 2016 – prvé stretnutie predstaviteľov asistenčných centier, ktoré boli vytvorené v zmysle článku 57 b smernice 2005/36/ES, na základe tohto článku boli povinné oznámiť členské štáty Komisii, kto sa zhostí úlohy v členskom štáte. Väčšina štátov uviedla, že asistenčnám centrom sa stane Enic-Naric centrum ako to je v EE, SL, SE, HU, aj v SR, kde túto funkciu bude zastávať Ministerstvo školstva, vedy, výskum a športu – Stredisko na uznávanie dokladov o vzdelaní a odborných kvalifikácií. Medzi štáty, ktoré uviedli, že funkciu asistenčného centra budú vykonávať orgány, ktoré vykonávajú aj funkciu národného koordinátora zaraďujeme tieto štáty: CZ, ES, RO, BG, FI, UK. Z štátov EFTA ešte NO nemalo určené, kto bude vykonávať funkciu asistenčného centra.
Asistenčné centrum má poskytovať pomoc občanom ako aj asistenčným centrám z iných členských štátov, týkajúcu sa uznania odborných kvalifikácií vrátane informácií o vnútroštátnych právnych predpisov upravujúcich tieto povolania a výkone týchto povolaní.

5.Odporúčané závery:
Komisia apelovala na členské štáty, ktoré si ešte nesplnili svoje povinnosti, vyplývajúce z transpozičného procesu, aby čo najskôr oznámili notifikácie vyplývajúce z článku 59 smernice 2005/36/ES.

6. Prehľad prinesenej dokumentácie
Dokumentácia nie je k dispozícii, elektronická dokumentácia je prístupná cez webovú stránku CIRBAC – Group of coordinators.
7. Prínos ZPC
Povinná účasť a práca v Skupine koordinátorov vyplýva zo smernice 2005/36/ES o uznávaní odborných kvalifikácii. Poskytnuté informácie zo strany členských štátov a pomáhajú Komisii pri tvorbe právnych noriem umožňujúce väčšiu mieru uplatňovania zásady EÚ o voľnom pohybe osôb. Práca v skupine členským štátom umožní navrhnúť, zasahovať a pripomienkovať znenia právnych noriem EÚ pred začatím legislatívneho procesu a počas legislatívneho procesu. Prínosom je najmä výmena skúseností medzi jednotlivými členskými štátmi a štátmi EFTA ako aj Švajčiarska pri aplikovaní smernice 2005/36/ES o uznávaní odborných kvalifikácií.

8.  Spôsob zverejnenia výsledkov

Správa zo ZPC bola zaslaná Sekcii medzinárodnej spolupráce, európskych záležitostí a celoživotného vzdelávania MŠVVaŠ SR, ktorá ju zverejní na internetových stránkach MŠVVaŠ SR. Súhlasíme so zverejnením správy na internete.

Dátum: 01. 02. 2016

Správu vypracovala:     Mgr. Alena Fodorová

Správu schválil:
Mgr. Eva Kaczová, riaditeľka Strediska na uznávanie dokladov o vzdelaní